Disney+ hæver prisen 40% i Danmark

Det går stærkt. Tidligere i dag kunne vi fortælle, at Disney+ bløder kunder og iværksætter tiltag mod kontodeling. Nu har vi modtaget en pressemeddelelse, der oplyser, at der laves en ny abonnementsmulighed med reklamer den 1. november. Samtidig hæver prisen på det nuværende abonnement med voldsomme 40 procent.

Det nuværende abonnement nedgraderes nemlig, så der kun kan vises 1080p med 5.1-lyd. Vil du beholde 4K og Dolby Atmos, må du fremover betale 109 kroner om måneden. Lige nu er prisen 79 kroner.

Med de nye ændringer vil Disney+ altså have tre typer abonnementer, Standard med reklamer, Standard og Premium. I øvrigt skal du betale 49 kroner om måneden, selv om du er villig til at se reklamer.

Her er en oversigt over de abonnementstyper, der vil være tilgængelige i Danmark fra den 1. november 2023:

| Standard med reklamer | Standard | Premium
Reklamer | ✓ | ✗ | ✗
Eksklusive originals og biblioteksindhold | ✓ | ✓ | ✓
Abonnementspris | Månedligt | Månedligt | Årligt | Månedligt | Årligt
DKK 49 | DKK 79 | DKK 790 | DKK 109 | DKK 1.090
Videokvalitet | Op til fuld HD 1080p | Op til fuld HD 1080p | Op til UHD/HDR
Samtidige afspilninger | 2 | 2 | 4
Downloads | ✗ | ✓ | ✓
Lyd | Stereo 5.1 | Stereo 5.1 | Dolby Atmos

Nuværende kunder vil automatisk blive overført til det dyrere Premium-abonnement, oplyses det. Vil man ikke det, må man selv sørge for at nedgradere til Standard eller Standard med reklamer.

Disney+ hæver prisen 40% i Danmark